**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын олысьяслы социальнӧя отсалӧм йылысь»**

**Коми Республикаса Оланпаслӧн 2 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2022 вося урасьӧм тӧлысь 17 лунӧ

**1 статья**. Пыртны «Коми Республикаын олысьяслы социальнӧя отсалӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.; 17 №, 277 ст.; 18 №, 293 ст.; 2021, 3 №, 42 ст.; 6 №, 110 ст.; 7 №, 136 ст.; 10 №, 205 ст.; 16 №, 289 ст.; 20 №, 364 ст.; 22 №, 399 ст.) татшӧм вежсьӧм:

2 юкӧнса коймӧд абзац гижны тадзи:

«Олан жыръясысь да коммунальнӧй услугаясысь рӧскод серти компенсацияяс оз сетсьыны гражданалы сэк, кор налӧн эм олан жыръяс да коммунальнӧй услугаяс мынтӧм серти бӧръя куим воысь абу унджык периодысь артмӧм мынтытӧм уджйӧз, кутшӧмӧс эскӧдӧма оланпас серти вынсялӧм актӧн. Юӧрсӧ сы йылысь, мый гражданалӧн эм татшӧм уджйӧз, Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт орган да сылӧн веськӧдлӧм улӧ пырысь организацияяс, кодъяс сетӧны тайӧ Оланпасӧн урчитӧм социальнӧя отсалан мераяс, босьтӧны оланін да коммунальнӧй овмӧслӧн канму юӧртан системаысь.».

**2 статья**. Тайӧ Оланпасыс вынсялӧ сійӧс официальнӧя йӧзӧдан лунсянь дас лун кольӧм мысти да паськалӧ 2022 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося урасьӧм тӧлысь 22 лун

7-РЗ №